**«Слонім-2017»** — беларускі футбольны клуб з горада Слонім. У цяперашні час выступае ў Першай лізе чэмпіянату Беларусі.

Гісторыя
--------

### «Белтрансгаз»

Клуб быў заснаваны ў 2009 годзе пад назвай «Белтрансгаз». Галоўным спонсарам стала слонімскае ўпраўленне магістральных газапровадаў.

Новаствораны клуб адразу перамог у чэмпіянаце Гродзенскай вобласці, а на наступны год заявіўся ў Другую лігу чэмпіянату Беларусі. У 2011 годзе клуб доўгі час змагаўся за выхад у Першую лігу, але заняў трэцяе месца. У сезоне 2012 клуб датэрмінова гарантаваў сабе месца ў Першай лізе, заняўшы ў выніку другое месца.

Клуб меў агульны стадыён з іншым слонімскім футбольным клубам, «Камунальнікам». У 2011 годзе «Камунальнік» вылецеў у Другую лігу, і два гады (да выхаду «Белтрансгаза» ў Першую лігу) існавала «слонімскае дэрбі».

### «Слонім»

Пасля выхаду «Белтрансгаза» ў Першую лігу было ўзнята пытанне аб мэтазгоднасці існавання ў горадзе двух футбольных клубаў. У выніку, у студзені 2013 «Белтрансгаз» быў рэарганізаваны шляхам аб’яднання з «Камунальнікам». Клуб атрымаў назву «Слонім» і месца ў Першай лізе. Ігракі і трэнерскі штаб ў асноўным перайшлі з «Белтрансгаза», але заснавальнікам клуба стала не прадпрыемства «Белтрансгаз», а Слонімскі райвыканкам.

Амаль увесь сезон 2013 каманда правяла ўнізе табліцы. «Слонім» 13 разоў згуляў унічыю — больш за ўсіх у чэмпіянаце. Толькі пад канец турніру каманда стала трывала набіраць ачкі, але ўзняцца вышэй канкурэнтаў не змагла. У выніку — 13 месца.

Перад сезонам 2014 каманду пакінулі амаль усе асноўныя ігракі. Замест іх склад «Слоніма» утварылі мясцовыя футбалісты, а таксама ігракі, якія апынуліся незапатрабаванымі ў сваіх клубах. У выніку «Слонім» амаль адразу апынуўся ў канцы табліцы, дзе доўгі час змагаўся з пінскай «Хваляй» за захаванне прапіскі ў Першай лізе. Увосень 2014 года «Слонім» выступаў паспяхова, што дазволіла камандзе за некалькі тураў да фінішу выратавацца ад вылету ў Другую лігу, але вышэй 15-га месца ўзняцца яна так і не здолела.

У сезоне 2015 «Слонім» здолеў умацавацца шэрагам вопытных ігракоў, дзякуючы чаму скончыў сезон на 9-м месцы, аднак у наступным сезоне апусціўся на 11-е.

### «Слонім-2017»

У пачатку 2017 года новым трэнерам каманды стаў Вячаслаў Царук, які заняў месца нязменнага да таго рулявога сланімчан Аляксея Шубянка. Неўзабаве стала таксама вядома пра пераймевананне клуба ў «Слонім-2017». Пад кіраўніцтвам новага трэнера слонімскі клуб паспяхова пачаў сезон 2017. Атрымаўшы некалькі перамог над фаварытамі, каманда скончыла першую палову сезона на трэцім месцы. Аднак, у жніўні 2017 года Вячаслаў Царук пакінуў пасаду галоўнага трэнера «Слоніма-2017», і другую палову чэмпіянату клуб правёў значна горш, апусціўшыся на выніковае 11-е месца.

Сезон 2018 каманда правяла роўна, знаходзячыся ў сярэдзіне табліцы, і ў выніку скончыла сезон на сёмым месцы. Першая палова сезона 2019 атрымалася для слонімскай каманды няўдалай, добра была пачата другая палова чэмпіянату, аднак хутка вынікі зноў пагоршыліся, у выніку «Слонім-2017» стаў трынаццатым. У 2020 годзе слонімская каманда амаль увесь час ішла ў сярэдзіне табліцы і скончыла сезон восьмай. У 2021 годзе ў камандзе гулялі пераважна маладыя футбалісты, многія з якіх былі ўзятыя ў арэнду ў іншых клубах. Няблага пачаўшы сезон, каманда неўзабаве апусцілася ўніз, а пасля апынулася на апошнім 12-м радку, дзе засталася да канца турніру. З-за планаванага пашырэння лігі, аднак, апошняя каманда не выбывала ў Другую лігу, і «Слонім-2017» застаўся ў Першай лізе.

У пачатку 2022 года новым галоўным трэнерам стаў Ігар Латаш. Каманда дрэнна пачала чэмпіянат і доўгі час ішла на апошнім радку, аднак у другой палове сезона вынікі палепшыліся, і ў выніку «Слонім-2017» фінішаваў 11-м з 13. Сезон 2023 пачаўся для каманды няблага, аднак пасля шэрагу паражэнняў «Слонім-2017» адкаціўся ў канец табліцы. У верасні 2023 года быў звольнены галоўны трэнер Ігар Латаш, каманду ў якасці выканаўцы абавязкаў галоўнага трэнера прыняў яго памочнік Георгій Татарашвілі, аднак гэта толькі часова дапамагло выправіць вынікі. Каманда скончыла сезон на 15-м месцы з 17.

Папярэднія назвы
----------------

* 2009—2012: «Белтрансгаз»
* 2013—2017: «Слонім»
* з 2017: «Слонім-2017»

Дасягненні
----------

* Найбуйнейшая перамога: 15:0 («Мёры», 2012)
* Чэмпіён Гродзенскай вобласці (2009)

Цяперашні склад
---------------

*Станам на красавік 2024 года*.


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| № |  | Паз. | Імя | Нар. |
| --- | --- | --- | --- | --- |
| 16 | Беларусь | Бр | Максім Макараў | 2001 |
| 44 | Беларусь | Бр | Андрэй Агапаў | 1998 |
|  |
|
| 4 | Беларусь | Аб | Арцём Трушынскі | 2005 |
| 6 | Беларусь | Аб | Тайсір Адамчык | 2002 |
| 15 | Беларусь | Аб | Артур Чуйко | 2006 |
| 17 | Беларусь | Аб | Арцём Толкін *(капітан)* | 2000 |
| 29 | Беларусь | Аб | Кірыл Пацяршук | 2001 |
| 37 | Беларусь | Аб | Аляксей Арловіч | 2002 |
| 77 | Беларусь | Аб | Дзмітрый Вячорка | 2001 |
|  |
|
| 7 | Беларусь | ПА | Цімафей Анісімаў | 2002 |
| 9 | Беларусь | ПА | Максім Пашкевіч | 2002 |

 |  | 

| № |  | Паз. | Імя | Нар. |
| --- | --- | --- | --- | --- |
| 10 | Расія | ПА | Аляксандр Пузач | 1995 |
| 11 | Ліберыя | ПА | Ціта Ар | 2002 |
| 21 | Беларусь | ПА | Захар Кандратовіч | 2001 |
| 28 | Беларусь | ПА | Аляксандр Чыж | 2002 |
| 88 | Беларусь | ПА | Ілья Лебедзеў *(у арэндзе з «Нёмана»)* | 2005 |
| 91 | Беларусь | ПА | Дзмітрый Некрашэвіч | 2001 |
|  | Беларусь | ПА | Марк Скорык *(у арэндзе з «Макслайна»)* | 2005 |
|  |
|
| 8 | Беларусь | Нап | Даніла Стаін | 2002 |
| 13 | Расія | Нап | Алег Цюлькоў | 2004 |
| 22 | Беларусь | Нап | Вадзім Фрэйтак | 2004 |
| 33 | Беларусь | Нап | Павел Лісюк | 2002 |

 |

### Трэнерскі штаб

* Беларусь Антуан Маёраў (нар. 1971) — галоўны трэнер
* Грузія Георгій Татарашвілі (нар. 1972) — трэнер
* Беларусь Мікалай Дым (нар. 1974) — трэнер
* Беларусь Аляксандр Кадоўбік (нар. 1969) — трэнер
* Беларусь Віталь Пянько (нар. 1990) — трэнер

Статыстыка выступленняў
-----------------------

### Чэмпіянат і Кубак Беларусі

| Сезон | Ліга | М | Г | В | Н | П | Галы | Ачкі | Кубак | Заўвагі |
| --- | --- | --- | --- | --- | --- | --- | --- | --- | --- | --- |
| 2009 | Чэмпіянат Гродзенскай вобласці (Д4) | **1** | 20 | 15 | 4 | 1 | 51–13 | **49** |  | Пераход у Другую лігу |
| 2010 | Другая (Д3) | **12** | 34 | 9 | 13 | 12 | 46–65 | **40** | 1/32 фіналу |  |
| 2011 | Другая (Д3) | **3** | 30 | 20 | 4 | 6 | 84–29 | **64** | 1/16 фіналу |  |
| 2012 | Другая (Д3) | **2** | 36 | 24 | 6 | 6 | 95–35 | **78** | 1/8 фіналу |  Выхад у Першую лігу |
| 2013 | Першая (Д2) | **13** | 30 | 7 | 13 | 10 | 38–45 | **34** | 1/16 фіналу |  |
| 2014 | Першая (Д2) | **15** | 30 | 6 | 12 | 12 | 32–50 | **30** | 1/32 фіналу |  |
| 2015 | Першая (Д2) | **9** | 30 | 13 | 2 | 15 | 41–55 | **41** | 1/16 фіналу |  |
| 2016 | Першая (Д2) | **11** | 26 | 6 | 6 | 14 | 36–49 | **24** | 1/16 фіналу |  |
| 2017 | Першая (Д2) | **11** | 30 | 10 | 7 | 13 | 33–46 | **37** | 1/16 фіналу |  |
| 2018 | Першая (Д2) | **7** | 28 | 9 | 9 | 10 | 37–37 | **36** | 1/16 фіналу |  |
| 2019 | Першая (Д2) | **13** | 28 | 4 | 9 | 15 | 18–47 | **21** | 1/16 фіналу |  |
| 2020 | Першая (Д2) | **8** | 26 | 8 | 6 | 12 | 22–32 | **30** | 1/16 фіналу |  |
| 2021 | Першая (Д2) | **12** | 33 | 3 | 7 | 23 | 27–62 | **16** | 1/32 фіналу |  |
| 2022 | Першая (Д2) | **11** | 24 | 5 | 3 | 16 | 24–53 | **18** | 1/32 фіналу |  |
| 2023 | Першая (Д2) | **15** | 32 | 5 | 7 | 20 | 26–63 | **22** | 1/16 фіналу |  |
|

Галоўныя трэнеры
----------------

* Аляксей Шубянок (2009—2016)
* Вячаслаў Царук (студзень — жнівень 2017)
* Аляксандр Кадоўбік (в. а. у жніўні 2017)
* Алег Кароль (жнівень 2017 — снежань 2018)
* Леанід Лагун (люты 2019 — снежань 2020)
* Ігар Слесарчук (люты — верасень 2021)
* Аляксандр Кадоўбік (в. а. у верасні — снежні 2021)
* Ігар Латаш (люты 2022 — верасень 2023)
* Георгій Татарашвілі (в. а. у верасні — снежні 2023)
* Антуан Маёраў (са снежня 2023)

Крыніцы
-------

1. ↑  Футбол. "Белтрансгаз" и "Коммунальник" объединили в ФК "Слоним" (руск.)(недаступная спасылка). *pressball.by* (18 студзеня 2013). Архівавана з першакрыніцы 8 красавіка 2023.
2. ↑  «Слоним» сменил владельца и был переименован в «Слоним-2017» (руск.). *by.tribuna.com*.
3. ↑  Временно исполняющим обязанности главного тренера ФК "Слоним 2017" (руск.). *Telegram-канал ФК "Слоним-2017"/FC "Slonim-2017"* (1 верасня 2023). Праверана 5 снежня 2023.
4. ↑  От "Энергетика-БГУ" и "Белшины" до дублей. Заявки команд первой лиги (сезон-2024) (руск.). *football.by* (5 красавіка 2024). Праверана 9 красавіка 2024.

Спасылкі
--------

* Профіль на сайце *globalsportsarchive.com* (англ.)
* Профіль на сайце wildstat.ru (руск.)

|  |  |
| --- | --- |
| ⚙️   Тэматычныя сайты | teams.by |

| Першая ліга чэмпіянату Беларусі па футболе 2024 |
| --- |
| 
* Акадэмія АБФФ
* Астравец
* Баранавічы
* БАТЭ-2
* Белшына
* Дынама-2
* Лакаматыў
* Ліда
* Макслайн
* Маладзечна
* Ніва
* Орша
* Паперпрам
* Слонім-2017
* Тарпеда-БелАЗ-2
* Хваля
* Шахцёр-2
* Энергетык-БДУ

 |